Grissenwald og Black Peaks

Eventyrerne har vært i Grissenwald én gang, på leting etter Etelka Herzen. Bakgrunnen var et brev fra henne til Johannes Teugen i Bögenhafen, med avsender Herzen fra adressen "Black Peaks, Grissenwald."

* Se brevet her.

På vei til Grissenwald oppdaget gruppen observatoriet til Dagmar von Wittgenstein da de hjalp noen dverger med en forsvinningssak under byggingen av et signaltårn langs Reik-elven.

Grissenwald er en liten by sør i Reikland, og like nord for Nuln. Ved Grissenwald kommer elven Grissen inn i elven Reik Det er en populær stoppeplass for elvefolk og båter, og er kjent for sine mange vertshus i havnen.

### Dvergene i Khazid Slumbol

Spillerne oppdaget under sitt besøk at Grissenwald har en alkoholisert og lite populær befolkning med dverger. Black Peaks er en gruve utenfor Grissenwald, og den ble før drevet av dvergene. De solgte gruven til en adelskvinne fra Nuln for tre år siden (før eventyrerne kom). Etter det flyttet de til en provisorisk bosetning utenfor Grissenwalds murer, som de har kalt Khazid Slumbol. Der har de brukt pengene og tiden etter salgt på å drikke. Dvergene sto for produksjon og leveranse av kull fra Black Peaks til byen før.

Spillerne fikk selv oppleve et møte med disse dvergene da et par fulle dverger oppsøkte dem på et vertshus og yppet til kamp med ganske heftig mobbing av alven Ishamael (se bildet).

Dvergene mener på sin side at de er lurt av Etelka Herzen, og at det egentlig er en gullgruve i det gamle kullverket.

### Angrepene på bondegårder

Spillerne får raskt høre om flere angrep på bondegårder utenfor Grissenwald. Teoriene er mange; banditter, mutanter - og selvsagt får også dvergene skylden. Tre bondegårder helt nærme Black Peaks er helt ødelagt og utsatt for angrep.

Dvergene i Khazid Slumbol benekter å ha noe som helst med angrepene å gjøre, og blir svært aggressive når det er snakk om det.

Natten gruppen ankommer skjer det et fjerde angrep på en bondegård.

### Goblinene i Black Peaks

Spillerne mistenker raskt at angrepene heller kan spores til Black Peaks, og skynder seg raskt å reise opp dit.

Dagen etter angrepet ankommer de på dagtid, noe som viser seg å være god timing. I gruvene og det nærliggende tårnet som er Herzens bolig bor nemlig en hel stamme med goblins, som har en rekke ulver de har brukt til å raide de nærliggende bondegårdene mellom Black Peaks og Grissenwald.

Det første spillerne gjør er å søke gjennom gruvene. Her dreper de en del gobliner, før gruvegangene kollapses og begraver resten av eventuelle ulver og beboere.

Til slutt oppsøker eventyrerne tårnet på Black Peaks, Etelkas bolig. Her dreper og jager de unna et par gobliner, redder noen overlevende fra bondegårdene - som i blodtåkete hevnmodus angriper alle gobliner de kommer over uten tanke på egen sikkerhet.

Spillerne redder også Etelkas hobbit-kokk Dumpling Hayfoot, som har levd i et helvete etter at Etelka dro. Hun forteller at Etelka dro for å fikse noen "Bare Piller", noe som viste seg å være Barren Hills.

Semirhage oppdager en grimoire med oppskrift på flere trylleformler i Etelkas bibliotek, en av hennes viktigste kilder til å lære seg nye formler den dag i dag.

På Etelkas soverom har Gutbag Stoat Throttler goblinenes leder flyttet inn og overtatt det meste, inkludert å kle seg i Etelkas klær og juveler. Spillerne bekjemper Gutbag og får dermed utryddet hele goblinstammen fra Black Peaks.

Gruppen tar med seg en stor slump penger, og spesielt Günther kommer godt ut av det; han rapper med seg både ringer, diamanter og ikke minst Gutbags magiske dvergeskjold (som gir +2 AP).

### Videre fra Grissenwald

Etter turen til Black Peaks reiser gruppen tilbake til Grissenwald og får renvasket dvergene overfor byens myndigheter og befolkning.

Derfra følger de sporene de fant i tårnet mot Barren Hills, der Etelka skal ha reist på jakt etter en eller annen kraftig kilde for makt og magi.

### Mer info om Grissenwald

Grissenwald er en by med rundt 1500 innbyggere, der båtbygging er hovedinntektsåren.

Du kan lese mer om Grissenwald på Warhammer Wiki.